దేశీ మార్కెట్లో  వృద్ధి 10-11 శాతం2017-18లో ఐటి పరిశ్రమపై నాస్కామ్ అంచనాహైదరాబాద్ (ఆంధ్రజ్యోతి బిజినెస్): దేశీయంగా ఐటి మార్కెట్ 2017-18లో 10 నుంచి 11 శాతం వృద్ధిని సాధిస్తుందని, ఎగుమతుల్లో 7 నుంచి 8 శాతం వృద్ధి ఏర్పడుతుందని నాస్కామ్ అంచనా వేసింది. గురువారం హైదరాబాద్లో జరిగిన బిగ్ డేటా అనలిటిక్స్ సదస్సుకు వచ్చిన నాస్కామ్ చైర్మన్ ఆర్ చంద్రశేఖర్, నాస్కామ్ ప్రెసిడెంట్ రమణ్రాయ్ విలేకరులతో మాట్లాడారు. ఈ సందర్భంగా ఈ ఏడాదికి ఐటి అంచనాలు ప్రకటించారు. సాధారణంగా కొత్త సంవత్సరానికి అంచనాలు నాలుగో త్రైమాసికంలోనే ప్రకటిస్తామని, కాని అంతర్జాతీయ అనిశ్చితుల కారణంగా ఐటి భవిష్యత్తుపై ఒక స్పష్టత ఏర్పడే వరకు ఆగి ఇప్పుడు ప్రకటిస్తున్నామని చెప్పారు. భారత ఐటి రంగం పరిమాణం 15,400 కోట్ల డాలర్లని (రూ.10 లక్షల కోట్లు) చెబుతూ గత ఏడాది 1100 కోట్ల డాలర్ల (రూ.71,500 కోట్లు) అదనపు ఆదాయాలు జోడయ్యాయని ఆయన తెలిపారు. ఈ ఏడాది ఐటి రంగంలో 1.3 లక్షల నుంచి 1.5 లక్షల కొత్త నియామకాలుండవచ్చునని చంద్రశేఖర్ చెప్పారు. ఎగుమతుల నిలకడ వృద్ధిఐటి రంగం ఎగుమతుల్లో మంచి వృద్ధిని సాధిస్తున్నదని చంద్రశేఖర్ అన్నారు. ఐటి ఎగుమతులు  గత ఆరేళ్లలో రెట్టింపు అయ్యాయని, గత ఏడాది ఈ రంగం ఎగుమతుల్లో 7.6 శాతం వృద్ధిని నమోదు చేసిందని ఆయన చెప్పారు. ఖజానాకు సమకూరుతున్న విదేశీ మారకం నిల్వల్లో ఐటి రంగం వాటా 20 శాతమని, దేశానికి వస్తున్న విదేశీ ప్రత్యక్ష పెట్టుబడుల్లో ఐటి రంగం వాటా ఏడు శాతం ఉందని ఆయన తెలిపారు.  అమెరికాపై భయం అవసరం లేదుగత ఏడాది ఐటి రంగం తీవ్ర అనిశ్చిత పరిస్థితిని ఎదుర్కొన్నదని, ప్రధానంగా బ్రెగ్జిట్, అమెరికా అధ్యక్ష ఎన్నికలు గట్టి సవాలునే ఇచ్చాయని చంద్రశేఖర్ అన్నారు. అయితే ఇప్పుడు ఆ వేడి చల్లారిందని, పరిస్థితులు కాస్తంత సానుకూలంగా మారాయని తెలిపారు. అమెరికాలో ట్రంప్ అధికారంలోకి వచ్చిన తర్వాత కూడా అక్కడ మార్కెట్లో భారత ఐటి వాటా ఏమీ తగ్గలేదని రమణ్రాయ్ చెప్పారు. భారత ఐటి మార్కెట్కు 60 శాతం వ్యాపారం అమెరికా నుంచే వస్తుందంటూ తాజా పరిస్థితుల్లో కూడా ఆ వాటా ఏమీ మారే ఆస్కారం లేదని అంచనా వేశారు. అమెరికాలో భారత్కు చెందిన పెద్ద కంపెనీలన్నీ ఇప్పటికే అక్కడి చట్టాలకు అనుగుణంగా పని చేస్తున్నందు వల్ల వాటిపై ప్రభావం గణనీయంగా ఉండబోదని ఆయన అన్నారు. అయితే రక్షణాత్మక విధానాల ప్రభావం కొంతమేరకు ఉండవచ్చని, ప్రధానంగా వీసాల కుదింపు వంటి సమస్యలను అధిగమించే వ్యూహాలు రచించుకోవాల్సి ఉంటుందని ఆయన అభిప్రాయపడ్డారు. కొత్త మార్కెట్లకు విస్తరణ భారత ఐటి రంగం సాంప్రదాయిక మార్కెట్లు, సాంప్రదాయిక ఉత్పత్తులకు అతీతంగా ఆలోచించి కొత్త భౌగోళిక ప్రదేశాలు, కొత్త రంగాలపై దృష్టి సారించాలని చంద్రశేఖర్ అన్నారు. జపాన్ ప్రపంచంలో అది రెండో పెద్ద ఐటి మార్కెట్ అని, కాని అక్కడ మన వాటా రెండు శాతమేనని చెప్పారు. అక్కడ వాటా పెంచుకోవడంతోపాటు జర్మనీ, పశ్చిమాసియా, ఆఫ్రికా, చైనా వంటి దేశాల పైన, ఆధునిక డిజిటల్ టెక్నాలజీల పైన దృష్టి పెట్టాలని చంద్రశేఖర్ సూచించారు. నిరంతర శిక్షణప్రస్తుత పరివర్తిత ప్రపంచంలో నైపుణ్యాల వృద్ధికి అత్యంత కీలకమైన పాత్ర ఉందని, ఏ రంగందీనికి అతీతం కాదని చంద్రశేఖర్ వ్యాఖ్యానించారు. రానున్న ఐదేళ్లలో 15- 20 లక్షల మంది వరకు ఉద్యోగులకు కొత్త నైపుణ్యాల్లో శిక్షణ ఇవ్వాల్సి ఉంటుందని అంచనా వేశారు. అదే సమయంలో విద్యాభ్యాసం పూర్తి చేసుకుని ఉపాధి రంగంలో ప్రవేశించే వారిని పరిశ్రమ అవసరాలకు దీటుగా తీర్చి దిద్దేందుకు కళాశాలలతో నాస్కామ్ కలిసి పని చేస్తోంది.డిజిటల్ రంగం దూకుడునైపుణ్యాలను వృద్ధికి అవకాశం ఉన్న 55 కొత్త తరం విభాగాలను గుర్తించినట్టు చంద్రశేఖర్ చెప్పారు. డిజిటల్ టెక్నాలజీలు, ఇంటర్నెట్ ఆఫ్ థింగ్స్ (ఐఓటి), డేటా సైన్సులు, సైబర్ సెక్యూరిటీ విభాగాలకు మంచి భవిష్యత్తు ఉన్నట్టు తెలిపారు. ముఖ్యంగా సైబర్ సెక్యూరిటీలో 3500 కోట్ల డాలర్ల (రూ.2.28 లక్షల కోట్లు) వ్యాపారావకాశం ఉందని, అందులో భారత్ మంచి వాటా సాధించవచ్చని ఆయన సూచించారు. కంపెనీల మొత్తం ఆదాయాల్లో డిజిటల్ టెక్నాలజీల వాటా 2012 నాటికి 4 నుంచి 7 శాతం ఉండగా ఇప్పుడది 15 నుంచి 20 శాతానికి పెరిగిందని ఆయన చెప్పారు. ఎనిమిది వేల కంపెనీలు డిజిటల్ సొల్యూషన్లను అందిస్తున్నాయని, దేశంలో డిజిటల్ విభాగంలో 2000 స్టార్ట్పలు పని చేస్తున్నాయన్నారు. వివిధ సంస్థలు ఇప్పటికే తమ ఉద్యోగుల్లో 50 శాతం మందికి డిజిటల్ నైపుణ్యాల్లో శిక్షణ ఇచ్చాయని చెప్పారు. రానున్న కాలంలో భారత్ డిజిటల్ ఇన్నోవేషన్ కేంద్రంగా మారుతుందన్న విశ్వాసం వ్యక్తం చేశారు.నికరంగా ఉద్యోగాలే ఇస్తాం ..ఐటి రంగంలో భారీ ఎత్తున ఉద్యోగుల తొలగింపులుంటాయన్న భయాలను చంద్రశేఖర్ తోసి పుచ్చారు. ఈ ఏడాది ఐటి కంపెనీలు 1.3 లక్షల నుంచి 1.5 లక్షల మంది కొత్త ఉద్యోగులను నియమించుకునే ఆస్కారం ఉన్నదని అంచనా వేశారు. గత ఏడాది 1.7 లక్షల కొత్త నియామకాలున్నాయని, వాటితో పోల్చితే ఈ ఏడాది నియామకాలు తక్కువే అయినా నాన్ టెక్నాలజీ విభాగాల్లో టెక్నాలజీ ఉద్యోగావకాశాలు పెరుగుతున్నాయని ఆయన చెప్పారు. టెక్నాలజీ ఉద్యోగాలంటే కేవలం ఐటి రంగం ప్రత్యక్షంగా నియమించుకుంటున్న వారిని మాత్రమే లెక్కలోకి తీసుకుంటే చాలదని ఆయన అన్నారు. బ్యాంకింగ్ రంగాన్ని ఉదాహరణగా చెబుతూ ఆ రంగం డిజిటలైజ్ అవుతున్న కొద్ది అక్కడ టెక్నాలజీ నిపుణుల అవసరం పెరిగిందని ఆయన తెలిపారు. అలా చూస్తే టెక్నాలజీ రంగంలో కొత్తగా ఉద్యోగాలు పొందుతున్న వారి సంఖ్య నాస్కామ్ అంచనా కన్నా ఎక్కువగానే ఉంటుందని చంద్రశేఖర్ తెలిపారు. కొత్త సాంకేతిక పరిజ్ఞానాలు వస్తున్న కొద్ది కొన్ని ఉద్యోగాలు అదృశ్యం కావడం, కొత్త ఉద్యోగావకాశాలు అందుబాటులోకి రావడం, నైపుణ్యాల మెరుగుదల వంటివి భారత ఐటి రంగానికి కొత్తేమీ కాదని ఆయన చెప్పారు.
deshee marketlo  vruddhi 10-11 saatam2017-18loo aiti parisramapai nascam anchanaahaidaraabaad (aandhrajyoti bijines): desheeyamgaa aiti market 2017-18loo 10 nunchi 11 saatam vruddhini saadhistundani, egumatullo 7 nunchi 8 saatam vruddhi erpadutundani nascam anchana vesindi. guruvaram hyderabadlo jarigina big data analitics sadassuku vachina nascam chairman ar chandrasekhar, nascam president ramanray vilekarulatho matladaru. ee sandarbhamgaa ee edaadiki aiti anchanaalu prakatinchaaru. saadhaaranamgaa kotta samvatsaraaniki anchanaalu naalugo traimaasikamloonee prakatistaamani, kaani antarjaatiiya anischitula kaaranamgaa aiti bhavishyattupai oka spashtata erpade varaku aagi ippudu prakatistunnamani cheppaaru. bhaarata aiti rangam parimaanam 15,400 kotla dalarlani (roo.10 lakshala kotlu) chebutuu gatha edaadi 1100 kotla dalarla (roo.71,500 kotlu) adanapu aadaayaalu jodayyayani aayana telipaaru. ee edaadi aiti rangamlo 1.3 lakshala nunchi 1.5 lakshala kotta niyaamakaalundavachchunani chandrasekhar cheppaaru. egumatula nilakada vruddhiiti rangam egumatullo manchi vruddhini saadhistunnadani chandrasekhar annaru. aiti egumatulu  gatha aarellalo rettimpu ayyayani, gatha edaadi ee rangam egumatullo 7.6 saatam vruddhini namodu chesindani aayana cheppaaru. khajanaku samakuurutunna videshee maarakam nilvallo aiti rangam wata 20 saatamani, deshaniki vastunna videshee pratyaksha pettubadullo aiti rangam wata edu saatam undani aayana telipaaru.  americapai bhayam avasaram ledugata edaadi aiti rangam teevra anischita paristhitini edurkonnadani, pradhaanamgaa breggit, america adhyaksha ennikalu gatti savalune ichaayani chandrasekhar annaru. ayithe ippudu aa vedi challaarindani, paristhitulu kaastanta saanukuulamgaa marayani telipaaru. americalo trump adhikaaramloki vachina tarvaata kuudaa akkada marketlo bhaarata aiti wata emi taggaledani ramanray cheppaaru. bhaarata aiti marketku 60 saatam vyaparam america nunche vastundantuu taja paristhitullo kuudaa aa wata emi mare askaram ledani anchana vaesaaru. americalo bhaaratku chendina pedda companylanni ippatike akkadi chattaalaku anugunamgaa pani chestunnandu valla vaatipai prabhaavam gananeeyamgaa undabodani aayana annaru. ayithe rakshanaatmaka vidhaanaala prabhaavam kontameraku undavacchani, pradhaanamgaa veesaala kudimpu vanti samasyalanu adhigaminche vyuhalu rachinchukovalsi untundani aayana abhipraayapaddaaru. kotta maarketlaku vistarana bhaarata aiti rangam saampradaayika marketlu, saampradaayika utpattulaku ateetamgaa aalochinchi kotta bhougolika pradesaalu, kotta rangaalapai drushti saarinchaalani chandrasekhar annaru. japan prapanchamlo adhi rendo pedda aiti market ani, kaani akkada mana wata rendu saatamenani cheppaaru. akkada wata penchukovadamtopaatu jarmani, paschimasia, africa, chaina vanti deshaala paina, aadhunika disital technologyla paina drushti pettaalani chandrasekhar suuchimchaaru. nirantara shikshanaprastuta parivartita prapanchamlo naipunyaala vruddhiki atyanta keelakamaina paatra undani, e rangandeeniki ateetam kaadani chandrasekhar vyaakhyaaninchaaru. raanunna aidellalo 15- 20 lakshala mandi varaku udyogulaku kotta naipunyaallo sikshana ivvalsi untundani anchana vaesaaru. adhe samayamlo vidyaabhyaasam puurti chesukuni upaadhi rangamlo pravesinche vaarini parisrama avasaraalaku deetugaa teerchi diddenduku kalaasaalalatoe nascam kalisi pani chestondi.disital rangam dookudunaipunhyaalanu vruddhiki avakaasam unna 55 kotta taram vibhaagaalanu gurtinchinattu chandrasekhar cheppaaru. disital technologylu, internet af things (aoti), data sainsulu, saibar security vibhaagaalaku manchi bhavishyattu unnattu telipaaru. mukhyamgaa saibar securitylo 3500 kotla dalarla (roo.2.28 lakshala kotlu) vyaapaaraavakaasam undani, andulo bharat manchi wata saadhinchavacchani aayana suuchimchaaru. companyla mottam aadaayaallo disital technologyla wata 2012 naatiki 4 nunchi 7 saatam undagaa ippudadi 15 nunchi 20 saataaniki perigindani aayana cheppaaru. enimidi vela companylu disital solyuushanlanu andistunnaayani, desamlo disital vibhaagamlo 2000 startplu pani chestunnayannaru. vividha samsthalu ippatike tama udyogullo 50 saatam mandiki disital naipunyaallo sikshana ichaayani cheppaaru. raanunna kaalamlo bharat disital innovation kendramgaa maarutundanna vishwaasam vyaktam chesaru.nikaramgaa udyogale istam ..aiti rangamlo bhari ettuna udyogula tolagimpuluntaayanna bhayalanu chandrasekhar thosi pucharu. ee edaadi aiti companylu 1.3 lakshala nunchi 1.5 lakshala mandi kotta udyogulanu niyaminchukune askaram unnadani anchana vaesaaru. gatha edaadi 1.7 lakshala kotta niyaamakaalunnaayani, vaatitho polchithe ee edaadi niyaamakaalu takkuve aina nan technology vibhaagaallo technology udyogaavakaasaalu perugutunnaayani aayana cheppaaru. technology udyogalante kevalam aiti rangam pratyakshamgaa niyaminchukuntunna vaarini matrame lekkaloki teesukunte chaaladani aayana annaru. banking rangaanni udaaharanagaa chebutuu aa rangam disitalise avutunna koddi akkada technology nipunula avasaram perigindani aayana telipaaru. alaa chuste technology rangamlo kottagaa udyogaalu pondutunna vaari sankhya nascam anchana kanna ekkuvagaane untundani chandrasekhar telipaaru. kotta saanketika parignaanaalu vastunna koddi konni udyogaalu adrushyam kaavadam, kotta udyogaavakaasaalu andubaatuloki ravadam, naipunyaala merugudala vantivi bhaarata aiti rangaaniki kottemi kaadani aayana cheppaaru.